Kravšeja zebra

Kravšeja zebra (Equus quagga crawshayi) ir viena no līdzenumu zebras (Equus quagga) pasugām. Kravšeja zebras dzīvo nelielā teritorijā Dienvidluangvas Nacionālajā parkā Zambijas ziemeļaustrumos.Crawshay's Zebra Nekur citur savvaļā tās nav sastopamas. 

 Izskats 
Kravšeja zebru augstums skaustā ir apmēram 1,22—1,30 m, svars 270—310 kg. Apmatojums izteikti melni—balts. Melnās līnijas ir šaurākas nekā citām zebrām, un tās ir gandrīz vienādā platumā ar baltajām līnijām.Zebra Family | Flickr - Photo Sharing! Nekad starp melni-baltajām svītrām nav brūno līniju. Kāju svītrojums ir ar sīkām, blīvām un intensīvi melnām līnijām līdz pat nagiem. Jo zemāk tas atrodas, jo blīvākas paliek melnās līnijas. Stāvās krēpes turpina kakla svītru rakstu, bet krēpju gali ir koši melni. Katrai zebrai ir savs individuālais svītru raksts.

 Uzvedība 
Kravšeja zebras barojas ar zāli. Tās ir pieticīgas un var labi iztikt ar sausuma sezonā izkaltušo veģetāciju, taču nevar iztikt bez ūdens, tādēļ parasti uzturas ūdens tuvumā. Kravšeja zebras veido nelielus barus, līdz 15 dzīvniekiem, kas sastāv no ērzeļa un viņa harēma. 

Kravšeja zebru galvenie ienaidnieki ir lauvas un hiēnas, reizēm uzbrūk hiēnsuņi un leopardi. Aizsargādamās tās parasti sastājas aplī ar galvām uz ārpusi un vēro uzbrucēju. Zebras ir gatavas kost un sist ar priekškājām. Ja kādu no zebrām plēsējs ievaino, ļoti bieži veselās zebras sastājas ap ievainoto un turpina aizsargāties, cenšoties padzīt uzbrucēju.

 Atsauces 

 Ārējās saites 

 Madam Zebra

Kategorija:Zirgi
Kategorija:Āfrikas fauna